CELEX: 62008CN0079
Language: da
Date: 2008-02-25 00:00:00
Title: Sag C-79/08: Anmodning om præjudiciel afgørelse indgivet af Corte Suprema di Cassazione (Italien) den 25. februar 2008 — Adige Carni scrl, under konkurs, mod Ministero dell'Economia e delle Finanze, Agenzia delle Entrate

9.5.2008   
            
            
               DA
            
            
               Den Europæiske Unions Tidende
            
            
               C 116/11
            
         Anmodning om præjudiciel afgørelse indgivet af Corte Suprema di Cassazione (Italien) den 25. februar 2008 — Adige Carni scrl, under konkurs, mod Ministero dell'Economia e delle Finanze, Agenzia delle Entrate
   (Sag C-79/08)
   (2008/C 116/20)
   Processprog: italiensk
   Den forelæggende ret
   Corte Suprema di Cassazione
   Parter i hovedsagen
   
      Sagsøger: Adige Carni scrl, under konkurs
   
      Sagsøgt: Ministero dell'Economia e delle Finanze, Agenzia delle Entrate
   Præjudicielle spørgsmål
   
               1)
            
            
               Er bestemmelserne om skattefordele for andelsselskaber i artikel 10, 11, 12, 13 og 14 i dekret fra republikkens præsident nr. 601 af 1973 forenelige med konkurrencereglerne, og må de anses for at udgøre statsstøtte i artikel 87 EF's forstand, navnlig henset til det ineffektive kontrol- og håndhævelsessystem i lovdekret C.P.S. nr. 1577 af 1947?
            
         
               2)
            
            
               Kan de omtvistede foranstaltninger om skattefordele, ved fastlæggelsen af, om de udgør statsstøtte, anses for proportionelle henset til formålet med selskabet? Kan proportionalitetsbedømmelsen — ud over den enkelte foranstaltning — også omhandle de fordele i deres helhed, som er et resultat af disse foranstaltninger og den deraf følgende fordrejning af konkurrencen?
               Med henblik på besvarelsen af de ovenstående spørgsmål skal det bemærkes, at kontrolsystemet er blevet yderligere forringet som følge af den ændring af den selskabsretlige lovgivning, der følger af lov n. 311 af 2004, navnlig hvad angår andelsselskaber med særlig, og ikke fuldstændig, gensidighed.
            
         
               3)
            
            
               Kan anvendelsen af andelsselskabsformen, selv i andre tilfælde end svig og bedrag, anses for at udgøre retsmisbrug, når denne selskabsform udelukkende og hovedsageligt anvendes med henblik på at opnå en skattebesparelse, uanset om de omhandlede foranstaltninger anses for at udgøre statsstøtte?